Blondie heinäkuussa Suomeen | Musiikki | Iltalehti.fi
Blondie heinäkuussa Suomeen
Maanantai 12.5.2008 klo 10.43 Amerikkalaisen varhaispunkin ja new waven pioneeri Blondie saapuu Helsinkiin. Blondien legendaarisin albumi Parallel Lines täyttää tänä vuonna 30-vuotta. Juhlavuoden kunniaksi Blondie julkaisee albumista erikoispainoksen ja suuntaa kiertueelle, joka ylettyy Suomeen heinäkuussa.1970-luvun lopun ja 80-luvun alun suosituimpiin yhtyeisiin lukeutuva Blondie tunnetaan mm. megahiteistään Heart of Glass, Atomic, Rapture ja Call Me.Vuonna 1982 hajonnut yhtye teki paluun vuonna 1999, jolloin comeback-single Maria nousi brittilistoilla ykköseksi.Blondien viimeisin studiolevy The Curse Of Blondie ilmestyi vuonna 2003 ja maaliskuussa 2006 yhtye nimitettiin Rock and Roll Hall of Fameen. Kesäkuun 25. päivä ilmestyy Parallel Lines - Deluxe Collector´s Edition. Suomen konsertti järjestetään Helsingin Kulttuuritalolla 10. heinäkuuta. Konserttilippujen myynti käynnistyy Lippupalvelussa maanantaina 19. toukokuuta klo 9.00. IL